Rajesh Singh

Rajesh Singh Fiji ke ek Hindustani  politician hae, jon ki mid-2006 me ek cabinet minister rahaa.  

2006 ke election me, Singh, khaali dui Hindustani me se ek rahaa, jon ki  Soqosoqo Duavata ni Lewenivanua (SDL) ke taraf se Fiji ke House of Representatives me chuna gais rahaa. Uu Cunningham Open Constituency se kharraa bhais rahaa. Isse pahile uu 2001 ke election me National Federation Party ke taraf se Ra Open Constituency se kharra bhais rahaa lekin uske khaali 8% vote mila rahaa.

2006 ke election ke baad, Singh ke Minister of State for Youth and Sports banawa gais rahaa lekin 13 October 2006 ke uske cabinet se hatae dewa gais rahaa kaahe ki uu dusra cabinat member ke saathe kaam nai kare paais.

26 May 2007 ke, 2006 ke coup ke baad, uu ii batais ki uu SDL se resign kar diis hae aur agle election me uu fir se kharraa hoi lekin SDL khatir nai.  

Singh, pahile Naitasiri Rugbu Union ke manager rahaa.

 References 

Category:Suva ke log
Category:SDL ke member
Category:Fiji ke House of Representatives ke member